

**Comisia economică, industrii, servicii, turism și antreprenoriat**

**Nr.XX/226/03.06.2025**

**Sinteza**

 **lucrărilor ședinței din 03.06.2025**

 **Ora: 12:00**

La lucrările ședinței, desfășurate cu participare fizică și on-line, senatorii au fost prezenți conform listei de prezență.

Dezbaterile au fost conduse de președintele comisiei, senatorul Sorin Vlașin.

Ordinea de zi a fost adoptată cu unanimitate de voturi.

**1. L93/2025 Propunere legislativă privind limitarea plăților către operatorii de jocuri de noroc. RAPORT comun cu Comisia pentru buget, finanțe, activitate bancară și piață de capital.**

Dezbaterile au avut loc în ședințe separate ale celor două comisii sesizate pentru raport comun.

Reglementări: instituirea unei limite maxime a cheltuielilor pentru jocurile de noroc de 10% din veniturile lunii anterioare ale unei persoane.

Invitați: Alexandra Baran, Odeta Nestor și Cristian Cretan - Asociația Jocurilor de Noroc la Distanță; Vlad Soare, președinte și Narcis Godenu, secretar general - Oficiul Național pentru Jocuri de Noroc; Gabriela Folcuț, Luminița Malanciuc și Luminița Joitu – Asociația Română a Băncilor;

Propunerea a fost susținută din partea inițiatorilor de către Sebastian Cernic – senator USR.

Membrii comisiei au hotărât cu majoritate de voturi adoptarea unui raport comun de respingere, 12 voturi pentru și 3 voturi împotrivă.

**2. L155/2025 Propunere legislativă pentru modificarea și completarea Ordonanței de Urgență nr.41 din 8 aprilie 2022 privind instituirea Sistemului național de monitorizare a transporturilor rutiere de bunuri RO e-Transport și abrogarea art.XXVIII din Ordonanța de urgență a Guvernului nr.130/2021 privind unele măsuri fiscal-bugetare, prorogarea unor termene, precum și modificarea și completarea unor acte normative. RAPORT comun cu Comisia pentru transporturi şi infrastructură.**

Dezbaterile au avut loc în ședințe separate ale celor două comisii sesizate pentru raport comun.

Reglementări: redefinește termenul de transport rutier internațional de bunuri cu cel de transport internațional de bunuri cu risc fiscal ridicat.

Sunt introduse excepții de la declararea în Sistemul RO e-Transport a bunurilor tranzacționate intracomunitar și modifică pragurille prevăzute pentru obligația declarării datelor despre transport în sistemul RO e-Transport cu privire la masa maximă tehnic admisibilă a vehiculelor rutiere și a masei brute totale sa a valorii totale a partidei de bunuri.

Inițiativa a fost susținută din partea inițiatorilor de către Gheorghe Ștefănache și Violeta Alexandru – senatori USR.

Invitați: Alin Andrieș, secretar de stat, Ministerul Finanțelor (on-line).

În urma exprimării votului, ca efect al neîntrunirii numărului necesar de voturi, s-a hotărât în unanimitate reluarea acestuia într-o altă ședință.

În cadrul dezbaterilor, senatorul Petre George Cezar (AUR) a evidențiat necesitatea formulării unor solicitări de informații referitoare la posibilitatea închirierii suprafețelor de plajă create cu finanțare din fonduri europene, apreciind în acest sens ca fiind oportună obținerea unui punct de vedere din partea Ministerului Investițiilor și Proiectelor Europene, în scopul clarificării acestor aspecte.

**3. L151/2025 Propunere legislativă pentru completarea Ordonanței de urgență a Guvernului nr.19/2006 privind utilizarea plajei Mării Negre și controlul activităților desfășurate pe plajă. Aviz**

Reglementări: reglementează posibilitatea ca, prin derogare de la normele comune aplicabile, respectiv de la dispozițiile art.333 alin.(5) din Ordonanța de urgență a Guvernului nr.57/2019 privind Codul administrativ”, suprafețele de plajă ”nou-create ca urmare a implementării proiectului ”Reducerea eroziunii costiere” și care nu sunt deja închiriate, să fie închiriate prin atribuire directă utilizatorilor plajelor în scop turistic prevăzuți la art.2 alin.(1) din Ordonanța de urgență a Guvernului nr.19/2006 privind utilizarea plajei Mării Negre și controlul activităților desfășurate pe plajă”, ”care au încheiate contracte de închiriere cu titularul dreptului de administrare a plajelor aflate în vecinătatea vestică a acestor suprafețe, prin încheierea unor acte adiționale la aceste contracte”;

Invitați: Dragoș Drăghescu, subsecretar de stat - Ministerul Dezvoltării, Lucrărilor Publice și Administrației (on-line).

Asupra prezentei propuneri legislative au fost formulate și depuse amendamente de către senatorul Ștefanache Gheorghe (USR), care și-a susținut punctul de vedere și a motivat aceste amendamente în cadrul dezbaterilor.

Amendamentele au fost admise în unanimitate de voturi, 15 voturi pentru.

Membrii comisiei au hotărât cu unanimitate de voturi adoptarea unui aviz favorabil cu amendamente admise, 15 voturi pentru.

**Prezență, 03 iunie 2025**

|  |  |  |  |
| --- | --- | --- | --- |
| **Nr. Crt.** | **Numele şi Prenumele****Funcția** | **Grupul Parlamentar** |  |
| **1.** | **VLAȘIN Sorin****Președinte** | **P.S.D** | **Prezent**  |
| **2.** | **CATANA Claudiu-Daniel****Vicepreședinte** | **P.S.D** | **Prezent** |
| **3.** | **SILEGEANU Cătălin****Secretar**  | **A.U.R** | **Prezent**  |
| **4.** | **ZAMFIR Daniel-Cătălin** | **P.S.D** | **Înlocuit de senator**  **Graur Cătălin** |
| **5.** | **JIANU Florin-Nicolae** | **P.S.D** | **Înlocuit de senator Ciuperceanu Ionuț Ciprian** |
| **6.** | **MIHAI Daniela** | **P.S.D** | **Prezent** |
| **7.** | **PETRE George - Cezar** | **A.U.R** | **Prezent**  |
| **8.** | **VASILE Marian** | **A.U.R** | **On-line** |
| **9.** | **FODOCA Liviu-Iulian** | **Neafiliat** | **Prezent** |
| **10.** | **MARIAN Călin-Petru** | **P.N.L** | **Prezent** |
| **11.** | **COTEȚ Mihai** | **P.N.L** | **On-line** |
| **12.** | **ALEXANDRU Victoria-Violeta** | **U.S.R** | **Prezent** |
| **13.** | **ȘTEFĂNACHE Gheorghe** | **U.S.R** | **Prezent** |
| **14.** | **ANTAL István-Loránt** | **U.D.M.R** | **On-line** |
| **15.** | **RUSU Ioan - Cristian** | **S.O.S** | **Prezent**  |

 **PREŞEDINTE, SECRETAR,**

**Senator Sorin VLAȘIN Senator Cătălin SILEGEANU**